Χρήστος Ξανθόπουλος

Ο Χρήστος Ξανθόπουλος (γένν. 12 Σεπτεμβρίου 1954, Κορυδαλλός), είναι Έλληνας παλαίμαχος ποδοσφαιριστής, ο οποίος αγωνιζόταν στη θέση του κεντρικού επιθετικού.

Αγωνίστηκε σε όλες τις κατηγορίες τις δεκαετίες του '70 και '80 και διακρίθηκε περισσότερο στο πρωτάθλημα της Β΄ Εθνική κατηγορίας. Συνολικά στις 3 πρώτες εθνικές κατηγορίες έχει σκοράρει 114 τέρματα, εκ των οποίων 5 στην Α' Εθνική, 89 στην Β' Εθνική και 20 στην Γ' Εθνική.ΤΟ ΣΤΑΤΙΣΤΙΚΟ ΠΕΡΙΣΚΟΠΙΟ: Η ΛΕΣΧΗ ΤΩΝ 100 ΓΚΟΛ (Γιώργος Παγιωτέλης), εφ. Αθλητική Ηχώ, 22/6/1986, σελ. 2

Διακρίθηκε κυριότερα με την Προοδευτική, αποτελώντας μέχρι σήμερα έναν από τους κορυφαίους σκόρερ της και τον πρώτο σκόρερ στην ιστορία της στη Β' Εθνική κατηγορία με σύνολο 75 τέρματα,Greece 1998/99 • Rosters • A.O. Proodeftiki Neolaia top scorers, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF)  από τα 89 που πέτυχε συνολικά στη δεύτερη εθνική κατηγορία στην καριέρα του.

 Ποδοσφαιρική σταδιοδρομία 
 Ως αθλητής 
Ξεκίνησε το ποδόσφαιρο σε ηλικία 15 ετών με τον Α.Ο. Ποντίων Νίκαιας και το καλοκαίρι του 1973 μεταγράφηκε στην Προοδευτική, κατόπιν υποδείξεων του προπονητή της Σούλη Κίνλεϊ που είχε παρακολουθήσει την αγωνιστική του δράση στα Πειραϊκά πρωταθλήματα."Ανεκοινώθη υπό της Προοδευτικής, ότι υπέγραψε χθες δελτίο στον σύλλογο ο κεντρικός κυνηγός του Α.Ο. Ποντίων, Ξανθόπουλος. Η μεταγραφή έγινε κατόπιν υποδείξεως του προπονητού κ. Σούλη και θεωρείται σαν επιτυχία της ομάδος του Κορυδαλλού.", ψηφιακό αρχείο εφ. Αθλητική Ηχώ, 04/07/1973, σελ. 5 Την επόμενη εξαετία αγωνίστηκε μόνιμα με τα χρώματα της Προοδευτικής στη Β΄ Εθνική κατηγορία, πετυχαίνοντας συνολικά 75 τέρματα. Οι εμφανίσεις του στην Προοδευτική προκάλεσαν το ενδιαφέρον των Ολυμπιακού, Εθνικού Πειραιώς, ΠΑΣ Γιάνινα και Παναχαϊκής και τελικά, το 1979 μεταγράφεται στην Παναχαϊκή."Η Παναχαϊκή πήρε τον Ξανθόπουλο", εφ. Αθλητική Ηχώ, 17/08/1979, σελ. 6 Με τη φανέλα της Παναχαϊκής μετείχε σε 31 αγώνες των δύο εναρκτήριων επαγγελματικών πρωταθλημάτων Α΄ Εθνικής (1979-80 και 1980-81) και σημείωσε συνολικά 4 γκολ.Greece 1979/80, Αλέξανδρος Μαστρογιαννόπουλος, RSSSF Greece 1980/81, Αλέξανδρος Μαστρογιαννόπουλος, RSSSF  Παρέμεινε στην ομάδα της Πάτρας μέχρι και τις αρχές της σεζόν 1981-82, όπου η ομάδα αγωνιζόταν στην Β΄ Εθνική, όταν τον Δεκέμβριο του 1981 αποδεσμεύτηκε."Ο Ξανθόπουλος ελεύθερος από την Παναχαϊκή", εφ. Αθλητική Ηχώ, 05/12/1981, σελ. 6

Ακολούθως, επέστρεψε στον Πειραιά, αυτή τη φορά για τον Εθνικό, ο οποίος και τον απέκτησε στα τέλη του Δεκεμβρίου του 1981."Ο Ξανθόπουλος μετά από δύο χρόνια ξανά στον Πειραιά", εφ. Αθλητική Ηχώ, 31/12/1981, σελ. 3 Με τη φανέλα του Εθνικού αγωνίστηκε για τελευταία φορά στην Α΄ Εθνική, ολοκληρώνοντας τη σεζόν 1981-82, έχοντας σημειώσει 1 τέρμα σε 9 συμμετοχές πρωταθλήματος.Greece 1981/82, Αλέξανδρος Μαστρογιαννόπουλος, RSSSF  Στη συνέχεια, το 1982 μετακινήθηκε στη Λειβαδιά για τον Λεβαδειακό,εφ. Αθλητική Ηχώ, 13/08/1982, σελ. 4"Τον επιθετικό άσσο Χρήστο Ξανθόπουλο απέκτησε ο Λεβαδειακός.", εφ. Αθλητική Ηχώ, 18/8/1982, σελ. 1 ομάδα Β΄ Εθνικής. Το 1983 επέστρεψε ξανά στον Πειραιά για τον Ιωνικό Νίκαιας,"Ο Ξανθόπουλος στον Ιωνικό", εφ. Αθλητική Ηχώ, 28/7/1983, σελ. 3Παρουσίαση ομάδων Γ΄ Εθνικής, εφ. Αθλητική Ηχώ, 04/09/1983, σελ.4 μόλις υποβιβασμένο στη Γ΄ Εθνική, στον οποίο αγωνίστηκε 3 χρονιές. Η δεύτερη αγωνιστική περίοδος (1984-85) συνοδεύτηκε με την κατάληψη της δεύτερης θέσης στο νότιο όμιλο και την άνοδο και η επόμενη (1985-86) αποτέλεσε η τελευταία παρουσία του Ξανθόπουλου στη Β΄ Εθνική.

Στη συνέχεια έκανε τις τελευταίες του εμφανίσεις στην καριέρα του, αγωνιζόμενος στο πρωτάθλημα της Δ΄ Εθνικής. Αρχικά, το 1986 μεταγράφηκε στην ΑΕ Χίου,"Η Χίος απέκτησε στις μεταγραφές μια ολόκληρη εντεκάδα. Η μεγάλη επιτυχία όμως ήταν η απόκτηση των επιθετικών Πολίτη και Ξανθόπουλου, ενός διδύμου Β' Εθνικής (πέρσι έπαιζαν σε Αθηναϊκό και Ιωνικό αντίστοιχα), καθώς και τους Βιδάλη (από Ηλιούπολη), Γιακουμή (από Α.Σ. Ποντίων Δρ.).", εφ. Αθλητική Ηχώ, 21/9/1986, σελ. 7 όπου αγωνίστηκε για μια σεζόν (1986-87) και το 1987 επέστρεψε εκ νέου στον Πειραιά για λογαριασμό του Περαμαϊκού,"Ο Περαμαϊκός απέκτησε μέχρι τώρα τους Κυπράκη, Ξανθόπουλο και Τσιριγώτη.", εφ. Αθλητική Ηχώ, 1/8/1987, σελ. 3 με τον οποίον αγωνίστηκε μέχρι τον Ιανουάριο του 1988, όποτε και αποφάσισε να σταματίσει την ποδοσφαιρική του καριέρα."Χωρίς τέσσερις βασικούς του παίκτες θα αντιμετωπίσει σήμερα ο Περαμαϊκός στη Σπάρτη την ομώνυμη ομάδα. Συγκεκριμένα θα απουσιάσουν ο στρατευμένος Γαλανός, ο τραυματίας Σπαρής, ο Αλμπάνης που είναι ασθενής και ο Ξανθόπουλος που σταμάτησε το ποδόσφαιρο.", εφ. Αθλητική Ηχώ, 3/1/1988, σελ. 6

Επίσης, έχοντας υπηρετήσει στο Πυροσβεστικό Σώμα, στελέχωσε παράλληλα την ποδοσφαιρική ομάδα του σώματος.

 Ως παλαίμαχος 
Μετά την αποχώρηση του από την ενεργό δράση, δραστηριοποιήθηκε με τον Σύλλογο Βετεράνων Ποδοσφαιριστών της Προοδευτικής. Έχει συμμετάσχει στον, επί χρόνια καθιερωμένο, αγώνα παλαιμάχων Βραδυποριακός - Ταλαιπωριακός και σε άλλους αγώνες και δραστηριότητες των παλαιμάχων, ενώ έχει διατελέσει επίσης προπονητής και διοικητικό στέλεχος.

Στις εκλογές των παλαιμάχων της Προοδευτικής στις 17 Νοεμβρίου του 2008, εξελέγη αντιπρόεδρος. Στις επόμενες εκλογές των παλαιμάχων, στις 7 Μαρτίου του 2014, εξελέγη αντιπρόεδρος και λίγους μήνες μετά ανέλαβε την προεδρία αλλά και τον ρόλο του προπονητή του συλλόγου των παλαιμάχων.

 Παραπομπές 

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Ιωνικού Νίκαιας
Κατηγορία:Έλληνες πυροσβέστες